Johannes, etc.... Docente beatissimo... (D’Achery, Spicil., t. III, p. 381; Mansi, t. XIX, p. 418.) [Edition d'après d'Achéry, Spicilegium, t. III, p. 381: Joannes servus servorum Dei ODILONI Abbati salutem carissimam cum benedictione Apostolica. Docente Beatissimo Gregorio, multa videntur bona,  non sunt, verumtamen cur dicatur, si rogas, audies ; quia omnia tua quæ videbantur bona, bona non esse sentimus. Quid enim in Monacho obedientia sanctius ? Quid in Christiano acceptabilius ? nonne melior est obedientia sacrificio, secundum propheticum judicium :  voce Dominica dicitur : Obendientiam volo  non sacrificium. Quantum vero beatus Benedictus eam suis præconiis extollat, non est dignum hic inserere, cum te non lateat. Percipimus igitur injuriam sanctæ Ecclesiæ Lugdunensis petentis te in conjugium, quia competebat : cui etiam salivam in facie jecisti. Omittimus injuriam sanctæ plebis, cui regimen, parcendo soli vitæ tuæ refugisti,  refugis. Tacemus quod auctoritatem tantorum Præsulum monentium  rogantium ad Episcopalem dignitatem accedere posthabuisti; quod Sanctæ Romanæ Ecclesiæ  nobis inobedientem te reddidisti, id inultum relinquere nec debemus nec possumus. Nisi forte obedientia diluat quæ inobedientia maculavit. Satisfactione purgetur, quod transgressione inquinatum est. Id est, nisi expetitum regimen jam dictæ Ecclesiæ, quod inobediendo usque hactenus sprevisti, obedienter susceperis, quid amaritudinis vel severitatis erga meritos sciat Romana Ecclesia injicere, senties. Nam hoc sacrum regimen sicut a nullo est temere usurpandum, ita petente Ecclesia nullo tuo simili est vitandum. Quoniam tantorum perditionis reus eris, quantorum saluti exemplo et doctrina prodesse potuisses. Nota loquimur,  quæ te scire pleniter confidimus. Ideoque taceat jam carta,  lingua loquatur, verum Episcopi Gaudfridi, cui luce clarius voluntatem meam reserandam tam tibi, quam Confratribus tuis,  omni Ecclesiæ commisimus. Vale.]